kardosdrur/scandi-wiki huggingface dataset:
Kvernesfjorden

Kvernesfjorden er en fjord på sydsida af Averøya i kommunene Averøy, Kristiansund, Gjemnes og Eide på Nordmøre i Møre og Romsdal fylke i Norge. Fjorden har en længde på 22 km og går først sydøstover langs den sydøstlige del af Averøya, før den drejer mod sydvest på sydsiden og ind til Skjelvikbugten ved Eide i bunden  af fjorden.

Fjorden har indløb i nord mellem Sildvolnes på Freiøya i øst og Leitet i vest og er en fortsættelse af Bremsnesfjorden som går nordover til Kristiansund. Syd for Frei ligger Flatsetøya hvor Freifjorden går østover. Tværs over fjorden vest for for Flatsetøya ligger Kvernes, som har givet navn til fjorden, i det sydøstligste hjørne af Averøya. Herfra  svinger fjorden mod sydvest. På Averøysiden ligger bebyggelserne Strand, Rokset, Mek, Mork, Å og Rånes. Sørvest for Rånes ligger Rånestangen, som markerer den sydlige grænse til Kornstadfjorden som går nordvestover på vestsiden af Averøya. 

På sydsiden af fjorden ligger bebyggelserne Stokke, Røvik, Skjerset, Sevika, Krevika, Strand og Sorset. Inderst i fjorden ligger Isingvågen og den mindre Skjelvikbugten. Her ligger kommuncenteret Eide i kommunen med same navn. 

Fylkesvej 279 går langs sydsiden af fjorden, og fylkesvej 274 går på nordsiden.

Kilder og henvisninger 

Fjorde i Møre og Romsdal
Kristiansund
Gjemnes
Averøy
Eide
Wilhelmskriget

Wilhelmskriget (engelsk: The Wilhelm scream) er en lydeffekt, der er ofte brugt i film. Lydeffekten blev brugt første gang i filmen Distant Drums fra 1951. Lydeffekten opnåede ny popularitet efter den blev brugt i Star Wars og i en række andre film, TV-programmer og videospil. Skriget bruges ofte, når nogen falder i døden fra stor højde eller i forbindelse med en eksplosion. Wilhelmskriget påstås at have været brugt i mere end 149 film.

Lydeffekten er opkaldt efter menig Wilhelm, der bliver skudt med en pil i westernfilmen The Charge at Feather River fra 1953. Filmen menes at være den anden film, hvori skriget benyttes.

Historie 
Lydeffekten stammer fra en serie af lydeffekter, der blev optaget til filmen Distant Drums fra 1951. I en af filmens scener går en række soldater igennem en sump, da en af soldaterne bliver bidt af en alligator og trukket ned under vandet. Skriget i scenen blev optaget senere under produktionen, hvor der blev optaget i alt 6 optagelser af et skrig under titlen "mand bides af alligator, og skriger". Den femte optagelse benyttes i alligatorscenen, og skrigene 4-6 benyttes i andre scener i filmen. Alle de seks optagelser af skriget betegnes som "Wilhelm".

Genopdagelse 
Den kendte lydeffektekspert Ben Burtt genopdagede Wilhelmskriget, da han fandt den originale optagelse i et filmstudie og indarbejdede det i en scene i Star Wars Episode IV: Et nyt håb om bord på rumskibet Dødsstjernen, hvor Luke Skywalker skyder en modstander, der falder ned i dybet. Burtt er krediteret for at have navngivet skriget "Wilhelmskriget". Burtt benyttede herefter skriget i en række film, som han arbejdede med (herunder Indiana Jones-filmene). Andre lydfolk har senere benyttet Wilhelmskriget i film. Burtt har vurderet, at skriget formentlig er en optagelse af skuespilleren og sangeren Sheb Wooley.

Noter

Eksterne henvisninger 
 Artikel fra The Times, hvori Sheb Wooley's enke fastslår, at han var manden bag skriget
 The Wilhelm Scream på You Tube
 Film Sound Clichés at FilmSound.org
 Imdb.com om Wilhelmskriget

Film
Eggeslevmagle

Eggeslevmagle er en landsby på Sydvestsjælland med , beliggende i Eggeslevmagle Sogn nordøst for Skælskør med Sorø Landevej passerende igennem bebyggelsen. Landsbyen tilhører Slagelse Kommune og er beliggende i Region Sjælland.

Eggeslevmagle Kirke og Egely forsamlingshus ligger midt i landsbyen og bag forsamlingshuset ligger boldbanen.
Der ligger også en gårdbutik på Søborggård i landsbyens udkant.

Kilder 

Byer i Slagelse Kommune
Saige Ryan Campbell

Saige Ryan Campbell, alias "Young Saige" (født 3. december 1995) er en amerikansk ungdomsskuespiller. 

Saige har været med i en række film herunder "I Heart Huckabees," Warner Bros', i nogle enkelte episoder herunder "Entourage", "Without A Trace", og Nip / Tuck, Saige dukkede op i mere end tredive nationale reklamer herunder hendes populære "Jif Peanut Butter" og den nye film "Believers", Saige har høstet en Young Artist Award og nominering. Hun danser og synger (rapper).

Hendes stemme kan høres på det populære videospil, "Clive Barker's Jericho".
Saige er meget stolt af sit engagement med Special Olympics og som talsmand for World Trust Foundation. Samt en national danse og juble mester, Saige har optrådt med flere danse trupper, og siden da hun var tre år, er hun trænet i hip-hop, ballet, tap og jazz. Saige er også en dygtig DJ.

Lige p.t er Saige med i pige band gruppen Pink-E-Swear som har sit debut album klar snart.

Ekstern henvisning 
 

Skuespillere fra Californien
Personer fra Los Angeles
Vietnams præsidenter

Vietnams præsident () er statsoverhovedet i Vietnam. 

Det er præsidenten, som er ansvarlig for udnævnelsen af premierministeren og kabinettet blandt medlemmerne af Vietnams nationalforsamling.

Posten som præsident blev oprettet, da Den Socialistiske Republik Vietnam blev oprettet den 2. juli 1976. Den 4. juli 1981 blev titlen ændret til formand for statsrådet, og igen fra den 22. september 1992 hed den præsident.

Liste

Eksterne henvisninger 

 
Lister over præsidenter
Hastrup

Hastrup kan henvise til flere stednavne i Danmark:

 Hastrup (Thyregod Sogn) – en bebyggelse i Thyregod Sogn, Vejle Kommune
 Hastrup (herregård) – en hovedgård i samme sogn
 Hastrup (Beldringe Sogn) – en bebyggelse og et ejerlav i Beldringe Sogn, Vordingborg Kommune
 Hastrup (Herfølge Sogn) – en bebyggelse og et ejerlav i Herfølge Sogn, Køge Kommune
 Hastrup (Spentrup Sogn) – en bebyggelse og et ejerlav i Spentrup Sogn, Randers Kommune
Grevskabet Løvenholm

Grevskabet Løvenholm blev oprettet 1732 for Frederik Christian Danneskiold-Samsøe og nedlagt igen 1741. Det bestod af Løvenholm, Demstrup og Sødringholm.

Grevskaber i Danmark
Etableret i 1732
Ophørt i 1741
Det grevelige Dannemandske Forlods

Det grevelige Dannemandske Forlods var et dansk lensgrevskab oprettet 1840 for Frederik Wilhelm Dannemand. Det ophørte 1857 og blev omdannet til den Dannemandske Stiftelse.

"Forlods" i navnet er en hentydning til at en ikke ubetydelig del af den i grevskabet bundne formue bestod af rede penge snarere end jord – altså penge, der var reserveret til køb af jord, således at grevskabet kunne opnå minimumsstørrelsen på 2500 tdr. hartkorn.

Dannemandske Forlods, Det grevelige
Etableret i 1840
Ophørt i 1857
Sønderborg Pipes and Drums

Sønderborg Pipes and Drums, forkortet SPAD, er et sækkepibeorkester bestående af sækkepiber, sidedrums (Skotsk marchtromme), tenortrommer og bastrommer. 
Orkestret blev grundlagt i år 2003 af en lille gruppe mennesker hvoraf Henrik Hjortshøj, John M. Campbell Kemp (Campbell) og Solvej Kemp var med. Campbell er skotte og har tilbragt 18 år i forsvaret, hvor han var  kampvognsfører og sækkepibespiller i Royal Tank Regiment. Han har gennem sin karriere optrådt talrige steder i verden og har gentagne gange spillet ved Edinburgh Tattoo.
Campbell har i de første år SPAD har eksisteret, fungeret som pipemajor og er dermed den musikalsk ansvarlige for såvel optræden og undervisning af sækkepibespillere.

Orkestret er i dag et veletableret band med ca. 30 medlemmer.

Eksterne henvisninger 

Sønderborg Pipes and Drums hjemmeside

Musikgrupper fra Danmark
Pipes and Drums
Musikgrupper fra 2003
Ferslev

Ferslev kan henvise til flere stednavne i Danmark:
 Ferslev (Frederikssund Kommune) – landsby i Ferslev Sogn (Frederikssund Kommune)
 Ferslev (Aalborg Kommune) – by i Ferslev Sogn (Aalborg Kommune)
 Ferslev Sogn (Frederikssund Kommune) – sogn i Frederikssund Kommune
 Ferslev Sogn (Aalborg Kommune) – sogn i Aalborg Kommune
Navn:
 Ellen Ferslev – skuespiller
Venslev

Venslev kan henvise til flere stednavne i Danmark:
 Venslev (Frederikssund Kommune) – landsby i Ferslev Sogn (Frederikssund Kommune)
 Venslev (Slagelse Kommune) – bebyggelse i Venslev Sogn, Slagelse Kommune
 Venslev Sogn – sogn i Slagelse Kommune
 Venslev Kirke – kirke i Venslev Sogn
 Venslev Enghave – bebyggelse i Venslev Sogn

nl:Venslev
Sonderbundskrigen

Sonderbundkrigen var en schweizisk borgerkrig som udspillede sig mellem den 3. og 29. november 1847 mellem regeringen og de katolske udbryderkantoner.

I 1847 besluttede den schweiziske forbundsdag at anvende magtmidler mod de oprørske katolske kantoner. I året 1845 var syv katolske kantoner, Schwyz, Uri, Unterwalden, Luzern, Zug, Freiburg og Wallis, trådt ud af det schweiziske statsforbund. De havde derefter dannet et Sonderbund (et ”særforbund”). Årsagen til bruddet var religiøse stridigheder, særligt som følge af de katolske jesuiters aggressive fremfærd.

Forbundstropperne under general Guillaume-Henri Dufour tilføjede hurtigt Sonderbundshæren et afgørende nederlag. Dette skete i slaget ved Geltwil den 12. november 1847. Den hurtige sejr i forening med lord Palmerstons arbejde for en forhandlingsløsning forhindrede en østrigsk-fransk intervention, der skulle hjælpe udbryderkantonnerne. Dermed blev en europæisk storkrig også forhindret. Efter borgerkrigen blev Sonderbund ophævet, og jesuitterne blev udvist af Schweiz.
 
Gennem en række reformner blev det løse schweiziske statsforbund af selvstændige kantonner omdannet til en fast forbundsstat i 1848. Dette skete efter amerikansk forbillede. Østrig, Frankrig og andre stormagter forsøgte at give de reaktionære regimer i de katolske kantonner diplomatisk støtte. Disse forsøg på udenlansk indblanding blev afvist af forbundsdagen.

Resultatet af Sonderbundskrigen har ikke noget at gøre med de andre revolutioner i 1848.

Litteratur 
 Petersen, Kai, När hände vad? Världshistorisk uppslagsbok 1500–2002 (2003)

Schweiz' historie
Begivenheder i 1847
Gerlev

Gerlev kan henvise til flere stednavne i Danmark:
 Gerlev (Frederikssund Kommune) – by i Gerlev Sogn (Frederikssund Kommune)
 Gerlev (Slagelse Kommune) – bebyggelse i Gerlev Sogn (Slagelse Kommune)
 Gerlev Sogn (Frederikssund Kommune) – sogn i Frederikssund Kommune
 Gerlev Sogn (Slagelse Kommune) – sogn i Slagelse Kommune
 Gerlev Kirke (Frederikssund Kommune) – kirke i Gerlev Sogn (Frederikssund Kommune)
 Gerlev Kirke (Slagelse Kommune) – kirke i Gerlev Sogn (Slagelse Kommune)
 Gerlev Idrætshøjskole – højskole i Slagelse Kommune

Se også:
 Gjerlev i Østjylland
Læsø (flertydig)

Læsø kan henvise til flere artikler:

 Læsø – en ø i Kattegat
 Læsø Kommune – en kommune på denne ø
 Læsø (Vestenskov Sogn) – en bebyggelse og et ejerlav i Vestenskov Sogn, Lolland Kommune

Se også
 Frederik Læssøe – officer, efter hvem Læssøesgade er opkaldt
 Thorald Læssøe – maler
Robert Mammone

Robert Mammone er en australsk skuespiller, der har medvirket i meget film og fjernsyn. Han er muligvis bedst kende for sin rolle som den rige og vandvittige tv-producer Breckel i actionfilmen The Condemned fra 2007.

Filmografi 
 Sons and Daughters (1987)
 All the Way (TV mini-serie) (1988)
 EEmbassy (tv-serie) (1988)
 The Crossing (movie) (1990)
 Police Rescue (1992) (episode: Stakeout)
 Time Trax (1993) (episode: Darien Comes Home)
 CCody (Telemovies) (1994-1996)
 Bordertown (1995)
 Street Fighter (1994)
 McLeod's Daughters (1996)
 The Beast (1996)
 Wildside (1998)
 Good Guys Bad Guys (1998)
 Stingers (1999)
 Vertical Limit (2000)
 Blue Heelers (2000)
 Water Rats (2001)
 Outriders (2001)
 BeastMaster (2002)
 The Matrix Reloaded (2003)
 The Matrix Revolutions (2003)
 The Cooks (2004-2005)
 Small Claims (tv-film) (2004)
 The Alice (2006)
 BlackJack (tv-film) (2006)
 The Caterpillar Wish (2006)
 Dangerous (2007)
 The Condemned (2007)
 Underbelly (2008)
 Carla Cametti PD (2009)
 ''Home and Away som Doctor Sid (2009)

Eksterne henvisninger 
 

Skuespillere fra Australien
Pi-dag

Pi-dag (Pi Day) er en mærkedag for den matematiske konstant π, bestemt ud fra konstantens tre første cifre 3,14. Således er Pi-dag fastsat til 3/14 (mm/dd), altså 14. marts.

Den første fejring af Pi-dag skete på San Francisco Exploratorium i 1988, hvor fysikeren Larry Shaw lavede et arrangement med flere elever og ansatte, hvor de spiste tærte (engelsk: pie) og gik rundt i cirkler.

Pi tilnærmelsesdag fejres 22. juli, idet Archimedes' kendte tilnærmelse af π er 22/7.

Datoen falder tilfældigt sammen med mærkedage for to verdenskendte naturvidenskabsmænd; Albert Einsteins fødselsdag (1879) og Stephen Hawkings død (2018).

Referencer 

Mærkedage
Matematik og kultur
Donslund

Donslund er en by i Billund Kommune og var oprindeligt en hovedgård i Hejnsvig Sogn, Slavs Herred, Ribe Amt. 

Byen ligger midt i et naturskønt område ved vandløb og skov. 

Donslund har været en hovedgård, der i det 16. århundrede tilhørte Anders Christensen Sandberg, derefter hans svigersøn Johan Juel 1562 og så dennes sønner Niels og Christen Juel (død 1608); sidstnævntes enke Karen Strangesen (bekendt af det bedrageri, hun var genstand for fra Christoffer Bendixen Rosenkrantz) solgte 1609 Donslund til Margrethe Bille, der solgte den til Christoffer Gersdorff (død 1635), som solgte den 1625 til Maren Norby; derpå ejedes den af Bendix Breide 1648 og Bendix Norby til Urup 1651; 1660 havde den 26 tønder hartkorn. Den blev fradømt hans søn Peder Norby på grund af skatterestancer, og den blev nu en fæstegård, som Staten ejede til henved midten af det 18. århundrede. En stensat kælder, der findes ved Donslund (oprenset 1902), er en rest af hovedgården og er fredet som fortidsminde.

Kilder

Eksterne henvisninger 
 Donslunds ejerliste i RibeWiki 

Lokaliteter i Billund Kommune
Herregårde i Ribe Amt
Fredede fortidsminder i Danmark
K-Swiss

K-Swiss er en amerikansk fodtøjsvirksomhed, der har hovedsæde i Californien. Det blev oprettet i 1966 i Los Angeles, Californien af to Swiss-brødre.

Eksterne henvisninger 

Fodtøjsvirksomheder
Fodtøjsmærker
Leighton Meester

Leighton Marissa Meester (født 9. april 1986) er en amerikansk skuespillerinde, sangskriver og sangerinde. Meester er bedst kendt for sin hovedrolle som Blair Waldorf i tv-serien Gossip Girl på The CW (2007–2012). Hun har også optrådt i film som Country Strong (2010), The Roommate (2011), Monte Carlo (2011) og The Oranges (2011).  Hun portrætterede Angie D'Amato i komedieserien Single Parents (2018–2020) på ABC.

Ud over sin skuespillerkarriere har Meester også udgivet to singler, indspillet sange til forskellige soundtracks og samarbejdet med adskillige kunstnere. Hendes musikalske stil har siden skiftet fra pop til folkemusik. I 2012 indledte hun en mini-tour med bandet Check in the Dark, som hun har arbejdet sammen med siden 2010. Hendes debutalbum, Heartstrings, blev uafhængigt udgivet i 2014.

I april 2014 gjorde Meester sin Broadway debut i Of Mice and Men.

Privatliv 
Hun har datet Sebastian Stan, som spiller Carter Baizen i Gossip Girl.

I 2011 købte Meester et hus i Encino, Los Angeles, og efter Gossip Girl's afslutning i 2012 flyttede hun fra New York til Los Angeles.

I 2012 begyndte Meester at date den tidligere The O.C skuespiller Adam Brody, som hun mødte under indspilningen af The Oranges. I november 2013 blev parret forlovet, og i februar 2014 blev de gift ved en privat ceremoni i Californien. Deres første barn, datteren Arlo Day Brody, blev født den 4. august 2015. I april 2020 blev det afsløret, at parret ventede deres andet barn. I september 2020 bekræftede Brody, at deres andet barn, en søn, blev født.

Eksterne henvisninger 

 

Skuespillere fra USA
Skuespillere fra Texas
Dalby (Frederikssund Kommune)

Dalby er en by på den sjællandske halvø Hornsherred med , beliggende 6 km nord for Skibby, 8 km syd for Jægerspris og 11 km sydvest for Frederikssund. Byen hører til Frederikssund Kommune og ligger i Region Hovedstaden.

Dalby hører til Krogstrup Sogn, som 1970-2006 hørte til Jægerspris Kommune. Krogstrup Kirke ligger 1½ km sydøst for Dalby.

Faciliteter 
I Dalby ligger Solbakkeskolen, som nu er en afdeling af Fjordlandsskolen i Skibby. Afdelingen har 126 elever, fordelt på 0.-6. klassetrin. Der er SFO og klub samt 34 ansatte.

Byen har en Dagli'Brugs.

Historie 
I 1898 beskrives Dalby således: "Dalby (en stor Del af Byen brændte Juni 1895), Sessionsted for 89.—96. Lægd af 1. Udskrivningskr., med Kro".
 Det lave målebordsblad fra 1900-tallet viser desuden en telefoncentral.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Frederikssund Kommune
Dalby Huse

Dalby Huse er en sommerhusby i Nordsjælland med . Dalby Huse er beliggende ved Isefjord på Hornsherred tre kilometer nord for Dalby, 10 kilometer nord for Skibby og 12 kilometer sydvest for Frederikssund. Byen ligger i Region Hovedstaden og tilhører Frederikssund Kommune.

Dalby Huse er beliggende i Krogstrup Sogn.

Kilder 

Byer i Frederikssund Kommune
Danske stamhuse og fideikommiser

Fra 1500-tallet og frem til Grundloven af 1849 blev der oprettet et antal stamhuse og fideikommiser i Danmark. Sammen med lensgrevskaber og lensbaronier udgjorde disse de danske majorater.

Et stamhus er et gods der udelt skulle arves af ældste søn. Et stamhus var skattefritaget, men til gengæld kunne det ikke sælges. Det første danske stamhus var Hesselagergård, der blev oprettet i 1568. Ved Danske Lov blev det muligt for sædegårdsejere med over 400 tdr. hartkorn at oprette et stamhus.

Fideikommis er en disposition, hvorved en formue – et gods, en kapital eller begge dele – båndlægges til vedvarende underhold for en familie eller som et varig økonomisk grundlag for velgørende stiftelser eller legater. Den begunstigede kan altså kun modtage rente af kapitalen, eller har råderet til at bebo og drive godset, men ikke sælge eller pantsætte det.

Både stamhuse og fideikommiser blev opløst ved lensafløsningen i årene efter 1919.

Stamhuse 
(Den oprindelige stavning af navnet er bibeholdt her)

Fideikommiser

Se også 
 Danske grevskaber og baronier

Stamhuse og fideikommiser
Elfsborg (flertydig)

Elfsborg eller Älvsborg kan henvise til flere artikler:

 Elfsborg – en svensk fæstning
 IF Elfsborg – en svensk idrætsforening
Kegnæs Fyr

Kegnæs Fyr er et fyrtårn drevet af Søfartsstyrelsen, beliggende på Kegnæshøj ved landtangen Drejet på halvøen Kegnæs, der er den sydligste del af øen Als. Fyrets position er 54°51.18 N 9°59.25 Ø.

I 1896 opføres det nuværende 18 meter høje tårn i pudsede mursten og med en speciel dækkonstruktion af bølgeplader og beton. Fyret blev omdannet til vinkelfyr, som udsender sit lys i en højde på 32 meter og blev udstyret med blink karakter, hvor jalousier i lanternen sørgede for frembringelse af blinkgrupperne. (Vinkelfyr har lys i forskellige farver i forskellige retninger (sektorer). Det bruges typisk til at markere løb og render, og den almindeligste grundudformning er tre sektorer som er hhv. rød, hvid og grøn; hvid sektor angiver da at man er i midten mens rød og grøn sektor angiver at man er for langt mod henholdsvis bagbord og styrbord.)

1947 blev fyret elektificeret med en 250 watt glødelampe og lysforstærker i 4. orden.

Anlægget består i dag af det murede runde tårn med bolig og et ældre beboeleseshus, som fyret oprindeligt var en del af. Fyrtårnet var i mange år hvidkalket, men står i dag i en lys gul farve. Fyret er stadig et vinkelfyr og kan ses i 10-14 sømils afstand. 1973 og 1995 blev fyret restaureret og malet. Der er i sommerhalvåret adgang til fyret.

Historie 
Det første fyr på stedet blev bygget i 1845 og bestod af et tårn sammenbygget med fyrmesterboligen. 1864 blev fyret i forbindelse med tabet af Sønderjylland overtaget af de tyske myndigheder. Det gamle fyr blev nedrevet, men den oprindelige fyrmesterbolig er bevaret og fungerer i dag som privatbolig. Fyrene Møn Fyr og Røsnæs Fyr, der er af samme type og alder som det oprindelige Kegnæs Fyr, fungerer stadig som fyrtårne.

Efter Genforeningen i 1920 blev fyret igen overtaget af det Det Danske Fyrvæsen, der byggede en ny fyrmesterbolig og forsynede fyret med en petroleumsglødenetsbrænder.

Efter den tyske besættelse den 9. april 1940 blev fyret bevogtet af ca. 10 tyske soldater, som blev indkvarteret i en træbarak ved fyret. Fra 1943 til foråret 1945 fungerede fyret kun når tyske konvojer og krigsskibe skulle passere. Mørklægningen af fyret resulterede i at flere skibe strandede.
 
B. Albrechtsen var fyrmester på Kegnæs Fyr fra den 1. juli 1927 til den 30. november 1943

R. Westborg var fyrmester på Kegnæs Fyr fra den 1. december 1943 til den 31. januar 1959

Ekstern henvisning og kilde 
 Kegnæs Fyr
 Søfartsstyrelsen: Dansk Fyrliste 2015 

Fyrtårne i Danmark
Als
Hamskifte

Hamskifte i biologi, betyder (også kendt som Afkastning, fælde, eller for nogle arter, ecdysis) den måde, hvorpå et dyr rutinemæssig kaster en del af sin krop (ofte, men ikke altid et ydre lag eller belægning ), enten på bestemte tidspunkter af året, eller på bestemte punkter i sin livscyklus.

Hamskifte kan omfatte epidermis (huden), pelage (hår, pels, uld), eller andre eksterne lag. Hos nogle arter, kan andre kropsdele smides, for eksempel, vinger hos nogle insekter.
Som eksempler kan nævnes gamle fjer hos fugle, gamle hår hos pattedyr (især hunde og andre dyr af hundefamilien), gamle hud hos krybdyr, og hele exoskelet hos leddyr.

Udtrykket bruges også nedsættende og i overført betydning om et holdningsskift hos en person.

Se også 

 Ecdyson

Zoologi
Jacob Neestrup

Jacob "Nees" Neestrup Hansen (født 8. marts 1988 i København, Danmark) er en tidligere dansk fodboldspiller og nuværende cheftræner i F.C. København.

Karriere som spiller 
Han spillede sin første kamp for FC København den 20. september 2006, som dog endte med en skade der holdt ham ude i 8 måneder.

I sommeren 2007 blev han forfremmet til førsteholdet. Efter at have kommet sig over sin skade, fik han sin ligadebut i sæsonens sidste kamp mod Vejle Boldklub.

Skader prægede imidlertid Neestrups aktive karriere, som han herefter måtte opgive.

Karriere som træner 
Neestrup blev tilknyttet FC Københavns talentudviklingsprogram School of Excellence, hvor han som 27-årig blev cheftræner for klubbens U17-hold. Jacob Neestrup førte i sæsonen 15/16 FC Københavns U17 hold til DM guld, hvor de gik igennem sæsonen uden nederlag.

I sommerpausen efter 2017/18 sæsonen tiltrådte Neestrup som assistenttræner for klubbens førstehold.

Den 20. juni 2019 blev Neestrup præsenteret som ny cheftræner i Viborg FF.

Den 22. December 2020 skiftede Neestrup jobbet som cheftræner for Viborg FF ud med et job som assistenttræner hos FC København.

Efter fyring af Jess Thorup annoncerede FC København samtidig, at man har gjort Neestrup til klubbens nye cheftræner.

Referencer

Eksterne henvisninger 

 

Fodboldspillere fra Danmark
Fodboldspillere fra FC København
Fodboldspillere fra Fremad Amager
Personer fra København